**Սերբական Հանրապետության հեռահաղորդակցություն** (սերբ.՝ Телеком Српске, բոս․՝  և խորվ.՝ Telekom Srpske), Սերբական Հանրապետության հեռահաղորդակցային գլխավոր ընկերությունը, որի հիմնական կառույցները գտնվում են այդ երկրի մայրաքաղաքում՝ Բանյա Լուկայում։ Ընկերությունը Բոսնիա և Հերցեգովինայի կապի շուկայում երկրորդ տեղն է զբաղեցնում, իսկ ըստ արժեթղթային ցանկի խոշորագույնն է Բանյա Լուկայի ֆոնդային բորսայում՝ ունենալով մոտավորապես 540 միլիոն եվրո շուկայական կապիտալացում։ Հայտնի է նաև **m: tel** բրենդով։

Պատմություն
-----------

Հիմնադրվել է 1996 թվականին, Telekom Srpske Banja Luka անվանումով։ 2002 թվականին վերանվանվել է Telekom Srpske-ի։ Սկզբում ընկերությունն ամբողջովին պետական սեփականություն էր։ 2006 թվականին Սերբական Հանրապետության կառավարությունը ներդրումներ ներգրավելու, ենթակառուցվածքները զարգացնելու նպատակով նախաձեռնել է դրա սեփականաշնորհման գործընթաց, ընդ որում՝ այդ գործում որպես ֆինանսական խորհրդատու օգտագործվել է Raiffeisen Bank International-ը։ Սեփականաշնորհման գործընթացն սկսելու պահին ձեռնարկության ակտիվում գտնվել են ֆիքսված հեռախոսակապի նվազագույնը 800 հազար բաժանորդ և շարժական հեռախոսակապից շուրջ 1,5 միլիոն օգտվողներ։ Բաց աճուրդի ընթացքում առավելագույն ակտիվություն դրսևորել է Telekom Srbija-ն, որն էլ արել է ամենաշահավետ առաջարկը՝ բաժնետոմսերի 65 %-ի համար 646 միլիոն եվրո (երկրորդ խոշոր առաջակն արել է Telekom Austria-ն՝ 467 միլիոն եվրո)։

Այսպիսով՝ արժեթղթերի հսկիչ փաթեթը (65 %) պատկանում է Telekom Srbija-ին (65% udziału), 10 %-ը գտնվում է սեփականաշնորհման, 10 % -ը՝ կենսաթոշակային ու ապահովագրական, 5 % -ը՝ ռեստիտուցիայի ֆոնդերում, մնացած 10 % -ը բաշխված է այլ բաժնետերերի միջև։

Իսկ Телеком Српске-ին էլ ամբողջովին ենթակա են սահմանափակ պատասխանատվությամբ և փակ ընկերություններ Telekard telefonske usluge-ն և TT Inženjering-ը։ Բացի այդ, նրան է պատկանում միջազգային իրավունքի և միջազգային հարաբերությունների ինստիտուտի բաժնետոմսերի 20 %-ը։

Գործունեությունը և կառուցվածքը
------------------------------

Ընկերությունը հիմնականում զբաղվում է հեռահաղորդակցային ծառայություններ մատուցելով, ապահովում է թե՛ անշարժ և թե՛ շարժական կապ, կատարում ինտերնետ պրովայդերի գործառույթներ, իրականացնում հաղորդակցային ցանցերի սարքավորումների տեղադրման, մշակման, վերակառուցման աշխատանքներ։ Ընկերության գլխադասային կազմակերպությունը բաղկացած է մի քանի անկախ բաժանմունքներից։ Դրանք են՝ անշարժ և շարժական կապի առանձին վարչություններ, ֆինանսական վարչություն, կորպորատիվ կառավարման տնօրինություն, մարքեթինգի և վաճառքի կազմակերպման տնօրինություն։ Телеком Српске-ի առանցքային կենտրոններ են գործում Բանյա Լուկայում, Բիելինայում, Իստոչնո Սարաևոյում, տարածքային ոչ մեծ բաժանմունքներ կան ոչ միայն Սերբական Հանրապետության, այլև Բոնիա և Հերցեգովինայի բազմաթիվ քաղաքներում։

Телеком Српске-ն ռազմավարական դաշինքի մեջ է Mtel Austria-ի հետ։

Ֆինանսական ցուցանիշներ
----------------------

Արձանագրված է, որ 2005 թվականին ընկերության եկամուտը կազմել է 344 միլիոն փոխարժեքային մարկ (176 միլիոն եվրո), մաքուր շահույթը գտնվել է 80 միլիոն մարկի մակարդակին (41 միլիոն եվրո)։

Ներկայումս ընկերությունը գրավում է Բոսնիա և Հերցեգովինայի անշարժ և շարժական հեռախոսակապի շուկայի մոտավորապես 35 %-ը։

Ծանոթագրություններ
------------------

1. ↑  Cytuj |autor = |tytuł = Telekom Srpske a.d. Banja Luka |data = |data dostępu = 2018-04-01 |opublikowany = Banjalučka berza |url =  |język = sr
2. 1 2 3  Cytuj |autor = |tytuł = Telekomunikacije Republike Srpske a.d. Banja Luka: Private Company Information - Bloomberg |data = 2018-04-01 |data dostępu = 2018-04-01 |opublikowany = www.bloomberg.com |url =  |język = en
3. ↑  Cytuj |autor = |tytuł = Komisija za hartije od vrijednosti Republike Srpske - Emitenti |data = |data dostępu = 2018-04-01 |opublikowany = www.secrs.gov.ba |url =  |język = en
4. ↑  Marijana Djurdjevic et Erol Mujanovic, La Serbie rachète les télécoms de Republika Srpska : coup politique ou bonne affaire ?, *BIRN*, 26 juin 2007, traduit par Benoît Frogerais pour le *Courrier des Balkans*
5. ↑  Cytuj |autor = |tytuł = About mtel.ba |data = |data dostępu = 2018-04-01 |opublikowany = Mtel.BA |url =  |język = en

Արտաքին հղումներ
----------------

* Телеком Српске-ի պաշտոնական կայքէջը
* Company Overview of Telekomunikacije Republike Srpske a.d. Banja Luka(անգլ.)
* All change: Telekom Srpske ups MTEL stake via Cabling stake transfer Archived 2015-08-02 at the Wayback Machine.(անգլ.)
* Oficjalna strona przedsiębiorstwa {{{2}}}

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000404918927 |

 |